有性趣:男優護體有術
美國每年都有唔少男優因工受傷,除咗兵器拗柴外,仲有腰、頸、背、膝等傷患,只係有位殿堂級男優卻自稱護體有術,從演近20年都未傷過!
現活躍於美國成人界,於奧地利出生嘅47歲男優兼網紅Mick Blue,自2004年出道以嚟已跟超過4千名女脫星上過床。演出生涯獲得超過50個成人獎項嘅佢,不但娶咗靚女脫星Anikka Albrite做老婆,近年更積極發展網紅事業,並經常分享性愛經驗,而佢早前便分享點解多年以嚟,身體及下體都平安無事,秘訣在於佢識護體術!原來Mick Blue喺投身業界前,係一位巴西柔術高手,因習武多年,練出過人精神力及體格。體格嘅作用唔使多講,但精神力又有乜用?據佢解釋,精神力能令佢喺床上交鋒時,不但能更易掌握到彼此嘅力度,同時又能令佢更專注喺對手嘅身體反應上,每當有機會出現危險時,都能及時避開受傷。聽佢咁講,床上演出咪好似打擂台一樣?